text:
I agnui rafinâts che a stan dongje ae Madone cul frut dal Botticelli de colezion Princip Orsini di Florence, tumiâts scuasi a preludi la Passion che al spiete il piçul Jesù; l’agnul che al ven jù dal alt a stratignî, vigorôs, il braç di Abram, che al sta par sacrificâ Isac, tal vueli di Orazio Gentileschi, conservât te Galarie nazionâl di palaç Spinola a Gjenue; e ancjemò, la cjalade dai trê agnui che si mostrin a Abram te tele dal Tiepolo de Scuele Grande di Sant Roc a Vignesie e chei in adorazion piturâts di Ridolfo del Ghirlandaio te taule des Galariis de Academie di Florence, o ancjemò chei piturâts di Veronese biel che a tegnin sù il Crist muart e che a rivin de Gemäldegalerie di Berlin. E je dome cualchidune des voris mestris che si puedin amirâ te Cjase des esposizions di Dieç, ancjemò une volte protagonist e scrign di un event di puartade internazionâl: la mostre «Agnui. Musis dal invisibil», par cure di Alessio Geretti. Lis à tiradis dongje il Comitât di Sant Florean, espression de piçule, ma vivarose, comunitât cristiane di Dieç e di chê dal Friûl, e che al cjape dentri un centenâr di studiôs talians e europeans.
Setante oparis in dut, de Ete di Mieç al Sietcent, che a rivin dai museus europeans plui prestigjôs. Pituris su taule di len, telis, sculturis, altârs e oresinarie, che a fevelin dai sogjets dal sigûr plui piturâts des arts – i agnui, i messazîrs di Diu, che a vierzin passaçs tra cîl e tiere – viodûts di grancj mestris, tant che Lippi, Savoldo, Bernini e Rubens.
Cun cheste esposizion si è volût documentâ i agnui ricuardâts in maniere clare tes Scrituris Sacris, in plui episodis de storie de salvece, par completâ po il cuadri cuntune voglade su lis carateristichis propriis di ogni schirie angjeliche e cul studi di câs particolârs e mancul cognossûts di cult e iconografie, tant che il cult dai siet arcagnui.
La mostre si podarà visitâ fin ai 3 di Otubar, des 10 di matine a 7 di sere, la domenie des 9 e mieze di matine aes 7 e mieze di sere, fale che il lunis. Informazions e prenotazions ai numars 0433.44445/2045 o sul sît www.illegio.it
Erika Adami
ART-Â. I agnui a son vignûts jù a Dieç............
I agnui rafinâts che a stan dongje ae Madone cul frut dal Botticelli de colezion Princip Orsini di Florence, tumiâts scuasi a preludi la Passion che al spiete il piçul Jesù; l’agnul che al ven jù dal alt a stratignî, vigorôs, il braç di Abram, che al sta par sacrificâ Isac, tal vueli di Orazio Gentileschi, conservât te Galarie nazionâl di palaç Spinola a Gjenue; e ancjemò, la cjalade dai trê agnui che si mostrin a Abram te tele dal Tiepolo de Scuele Grande di Sant Roc a Vignesie e chei in adorazion piturâts di Ridolfo del Ghirlandaio te taule des Galariis de Academie di Florence, o ancjemò chei piturâts di Veronese biel che a tegnin sù il Crist muart e che a rivin de Gemäldegalerie di Berlin. E je dome cualchidune des voris mestris che si puedin amirâ te Cjase des esposizions di Dieç, ancjemò une volte protagonist e scrign di un event di puartade internazionâl: la mostre «Agnui. Musis dal invisibil», par cure di Alessio Geretti. Lis à tiradis dongje il Comitât di Sant Florean, espression de piçule, ma vivarose, comunitât cristiane di Dieç e di chê dal Friûl, e che al cjape dentri un centenâr di studiôs talians e europeans.


c: text/html

text:
Veronica Defilippis, 37 agns, e vîf a Cjavaç. Diplomade al liceu sientific di Tumieç, si lauree in Sience de Comunicazion te Universitât di Triest. Lis primis esperiencis di vore lis à madressudis a Tumieç tant che responsabile comerciâl.
◆ Intal 2014, la svolte. E tache a dedicâsi al setôr agroalimentâr, ideant un progjet inovatîf di valorizazion dal teritori e di educazion alimentâr, cjapant dentri cogos, produtôrs e prodots tipics de Cjargne, deventant titulâr de prime scuele di cusine cjargnele itinerante “Cuciniamo con…”.
◆ E inmanee cetantis lezions di cusine cun chefs innomenâts – di Chef Hiro a Luisanna Messeri, a Giorgione – e cun professioniscj dal setôr di nivel mondiâl, tant che Ezio Marinato e Perbellini.
◆ Organizadore e condutore di trê edizions di “Carnia, eccellenze in malga” – preseade manifestazion gastronomiche che si fâs intes malghis de Cjargne cu la partecipazion di chefs stelâts Michelin – e cjape part a impuartants events regjonâi dal setôr. Di cualchi an e je daûr a contribuî a fâ cognossi la cusine furlane intal mont, ospit e testimonial in fieris internazionâls.
◆ E partecipe a variis trasmissions televisivis. Testimonial dai prodots enogastronomics cjargnei e furlans su Sky Gambero Rosso Channel, e scrîf des ecelencis enogastronomichis furlanis su rivistis di setôr. ❚
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +

robotstxt: allowed

filter: keep


text:
Al è une sorte di budin di mandule tipic de Catalogne, soredut meridionâl.
Ingredients:
400 grams di mandule spelade
1,5 litris di aghe
1 litri di “lat di mandule”
200 grams zucar
1 bachete di canele
piel di 1 limon
60 grams di amit di blave (maizena)
Masanâ lis mandulis ta la aghe e lassâ polsâ almancul 2 oris.
Passâ il licuit par une tele fine in maniere di vê lat di mandule.
Cjapâ 1 litri di lat di mandule: gjavâ un cop par disfâ l’amit di blave intune scudiele e meti a boli il rest cu la piel di limon e la bachete di canele, cuant che al jeve il bol studâ e lassâ in infusion par cualchi minût. Po gjavâ la piel di limon e la bachete di canele, zontâ la scudiele di lat di mandule dulà che si veve disfat l’amit e tornâ a meti sul fûc remenant fin che nol jeve il bol e al tache a infissîsi.
Ancjemò cjalt meti in terinutis o scudielis individuâls e cuvierzi cun pelicule a contat, in maniere che nol fasi la piel, lassâ disfredâ e meti in frigo.
Servî cuant che al è frêt, se si vûl cuntune spolvarade di canele.
✒ Sandri Carrozzo
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Bon complean pre Antoni, a Basilian
Vinars che al ven, Basilian al ospite la presentazion dal dvd “La fabriche dai predis" di pre Antoni Beline, li de Biblioteche Civiche di Vile Zamparo, vinars ai 8 di Fevrâr aes 20.45, te suaze de rassegne Incuintris cui Autôrs, inmaneade dal Assessorât a la Culture e al Sportel pe lenghe furlane, cu la colaborazion de associazion i Viandants e de Pro Loco di Blessan.
Une ocasion par fâ cognossi la opare di pre Antoni Beline ma ancje par celebrâ la sô figure dongje dal aniversari de sô nassite.
Cognossût a Vençon, il paîs de sô famee, ancje come pre Pieri Massangat, al nas ai 11 di Fevrâr dal 1941. Ai 23 di Avrîl dal 2007 al mûr su la place di Visepente, in comun di Basilian.
La Patrie dal Friûl, Glesie Furlane e VideoTeleCarnia a vuelin memoreâlu cun chest video che al è la interviste di presentazion dal so libri che al à fat plui scjas: “La fabriche dai predis”. Te videointerviste pre Antoni al fevele in struc dai contignûts e des motivazions che lu àn puartât a scrivi il libri omonim, ritirât subit dopo de metude in onde di cheste presentazion televisive, che in chest dvd e je te version integrâl inedite.
“La fabriche dai predis” e je un diari che al ricostruìs i agns de infanzie e dal ’seminari di pre Antoni, puartant esperiencis diretis e riflessions intimis.
Il libri al fo criticât in maniere pesante di bande de jerarchie eclesiastiche pes analisis scletis che al scrivè pre Beline, ma tal stes timp al fo preseât une vore dal public pe maniere direte e la profonde umanitât che e vignive fûr di chês pagjinis.
Vie pe serade di Basilian, a intervegnaran Mauro Della Schiava e Dree Valcic, colaboradôr e diretôr da La Patrie dal Friûl, il mensîl in lenghe furlane diret par agns propit di pre Beline.


text:
Pontêbe
Pontebe o ancje Ponteibe [1] (slov. Tablja, tal. Pontebba, tod. Pontafel) al è un comun in part inte Valcjanâl e in part intal Cjanâl dal Fier.
Al dì di vuê al fâs part de provincie di Udin e al à 1.768 abitants. Al è in part cuadrilengâl: e je int che e fevele (dongje il talian) furlan, sloven e todesc.
Lis sos frazions a son:
- Aupe (tal. Aupa)
- Frattis (tal. Frattis)
- Studene Alte (tal. Studena Alta)
- Studene Basse (tal. Studena Bassa)
- San Leopold (slov. Lipalja vas, tal. San Leopoldo-La Gleisie, tod. Leopoldskirchen) - cheste frazion e je avonde cognossude tal ambit de lenghistiche, parcè che e je stade plui voltis sielzude par indagjinis in chest cjamp: difat propit aì (fintramai 20-30 agns indaûr), a vivevin plui personis che a rivavin a doprâ coretamentri ancje dutis lis lenghis in dì di vuei cognossudis come minoritariis inte regjon Friûl Vignesie Julie;
- Perteade (tal. Pietratagliata).
Inte Valcjanâl a si cjatin la frazion di San Leopold e la part di Ponteibe a çampe de flumere Pontebane (ven a stai la part che prime de Prime Vuere Mondiâl e jere logade in Carintie); intal Cjanâl dal Fier a si cjatin invezit Aupe, Frattis, Studene Alte, Studene Basse, Perteade e la altre part di Ponteibe).
Ancje se al rientre in part inte aree cuadrilengâl de Valcjanâl, al è ricognossût dome come comun cun minorancis storichis furlanofonis e gjermanofonis - e no cun minorancis slavofonis.
Specìfiches[cambie | modifiche il codiç]
Galarie fotografiche[cambie | modifiche il codiç]
Bibliografia[cambie | modifiche il codiç]
- Barbara Cinausero, La toponomastica di Pontebba - Un territorio di confine romanzo-slavo-germanico, Società Filologica Friulana - Centro di Toponomastica Friulana, Udine, 2003, 250 p.
- Giovanni Daniele Piemonte, Pontebba e la sua storia, Udine, Arti Grafiche Friulane, 1982, 158 p.


text:
Home Burgenland Burgenland (31) Kärnten (47) Niederösterreich (138) Oberösterreich (116) Salzburg (64) Steiermark (101) Tirol (54) Vorarlberg (34) Wien (352) Eisenstadt Bad Sauerbrunn Bernstein im Burgenland Draßburg Dürnbach Eisenberg an der Raab Eisenstadt Großpetersdorf Güssing Hornstein Lutzmannsburg Oberdorf im Burgenland Oberschützen Oberwart Pinkafeld Purbach am Neusiedlersee Ritzing Rohrbach bei Mattersburg Sankt Michael im Burgenland Schattendorf Steinbrunn Stoob Sulzriegel | Search: Computer Programmierung
Sort by
Filtered By
Related services
-
S Not evaluated yet Add to My list Added
- I Not evaluated yet Add to My list Added
- H Not evaluated yet Add to My list Added
- E Not evaluated yet Add to My list Added
-


text:
Tal fo il spavent dal cil alore quant
Al Sig.Conte N. N. rivale del Poeta nell'amore di Filli.
SONETTO
TAL fo il spavent dal cil alore quant
Cu di Flegre si armà chel popolaz,
Che lis sfèris duquantis cun strapaz
Lèvin confusamentri rodoland.
I dios plens di timor lèvin gridant
Par vedessi confùs e in grand impaz,
E palide l' Aurore tornà in braz
Al so Titon par consolassi alquant.
Ma Giove vedind chest, plen di velen,
Di fuuc si armà la man, e al volè fa
Rüine dai Ziganz; è al fasè ben.
Fidrì, tal flabe ti hai volùt contà
No contrastà cul cil, e fa al miò sen:
Fili è un cil di beltat; làssile sta.


text:
1. L’om, ogni volte che al brame in maniere disordenade une robe, al devente subit incuiet in sè stes. Il supierbeôs e l’avâr no cjatin mai padin, ma il puar e l’umil tal spirt a vivin te bondance di pâs. A la preste si lasse tentâ e vinci in robis che a son piçulis e bassis chel om che, dentri di sè, nol è ancjemò … Continue reading De imitazion di Crist (libri I, cjapitul VI), des afezions disordenadis.
1. Te Sante Scriture si à di cirî la veretât, e no la elocuence. O vin di lei ogni part de Scriture tal stes spirt che e je stade scrivude, cirint là dentri l’util impì de sutilece des peraulis. Cussì di gust si à di lei i libris devots e sempliçs come chei che a son alts e profonts. Che no ti sedi di stralenc … Continue reading De imitazion di Crist (libri I, cjapitul V), de leture de Sante Scriture.
1. Daûr di ogni peraule, di ogni inclinazion no si à di lâ, ma cun cautele e cun pazience si à di misurâ la robe seont Diu. Joi, cussì e je la nestre debilece, che di chei altris plui dispès al è il mâl che al ven crodût e dit, impì dal ben. I oms perfets però no crodin cun facilitât a dut ce che … Continue reading De imitazion di Crist (libri I, cjapitul IV), de discrezion te maniere di fâ.
1. Furtunât chel che al ven istruît de veretât stesse, no par mieç di imagjins e di peraulis che a passin, ma cussì come che e je par vêr. La nestre opinion e il nestri sintiment nus ingjanin dispès e o viodìn pôc. Ce nus zovial di argomentâ cun pedantarie su di robis platadis e scuris, che par ignorance di chestis no sarìn nancje incolpâts … Continue reading De imitazion di Crist (libri I, cjapitul III), de dutrine de veretât.
1. Al è naturâl che ogni om al vedi il desideri dal savê: ma il savê cence il timôr di Diu, ce impuartance àial? In veretât il contadin umil che al servìs Diu al è miôr dal filosof supierbeôs, lui che, vint dismenteade la cure di sè stes, al scrutine il cors dal cîl. Chel che si cognòs ad implen si crôt indegn, e des … Continue reading De imitazion di Crist (libri I, cjapitul II), de bisugne di vê une opinion basse di sè.
1. Chel che al ven daûr di me nol cjamine tal scûr ma al varà la lûs de vite, dissal il Signôr. Peraulis di Crist, lui che midiant di chestis nus vise de impuartance di imitâ la sô vite e i siei costums, se o volìn pardabon iluminâsi e liberâsi di ogni vuarbetât dal cûr. Il nestri sfuarç plui grant che al sedi duncje chel … Continue reading De imitazion di Crist (libri I, cjapitul I), dal dispreç des vanitâts dal mont.


text:
✽✽ Daûr lis peraulis dal president Tondo su la leç dal furlan, a son scuindûts i pinsîrs di dute la classe dirigjente regjonâl. No dome chê che e e va a comprâ scarpets e golosets, che e va in vacance al mâr e a schiâ cui nestris bêçs, ma ancje chê che si prepare a ocupâ il Palaç cu la benedizion di Grillo.
Ducj i partîts talians une robe le àn fisse tal cjâf: la cuistion furlane no esist.
✽✽ Di sigûr un alc tai programs eletorâi al vignarà fûr: cualchidun, viodude la sô ispirazion stataliste, al difindarà il valôr des leçs, cualchidun altri al cirarà cualchi vôt ricuardant i valôrs tradizionâi dal popul furlan. Cualchidun, par esempli il moviment Cinc stelis, al scrivarà su internet che a son dutis bufulis. I leghiscj a disaran che dome lôr a difindin la identitât, chê de macroregjon naturalmentri.
La veretât invezit e je clare: no dome nissun di lôr al crôt tal autoguvier dai Furlans, ma a stan fasint di dut par fâ tornâ indaûr lis concuistis e il nivel di cussience dal popul.
✽✽ O pensi propit ae coruzion: cheste classe politiche, e o met tal mieç ancje i furlans che a son adun in cheste mangjadorie, e je rivade a copâ la figure des istituzions buride fûr de ricostruzion dopo dal taramot.
“I furlans a son come chei altris”, chest il concet che a àn simpri cirût di fâ passâ. E se la mignestre e je cussì, ce coventino dôs universitâts, la tutele de lenghe, i contribûts ai imprescj de informazion? Il furlan a scuele: “Bêçs butats vie, cumò che e je la crisi”, a sberlin chei che no àn fat nuie par fermâle.
✽✽ Noaltris invezit o savìn, no par ideologjie ma par storie vivude, che propit intai moments critics, il tirâsi dongje, il fâsi popul al rapresente la sole sperance.
✽✽ No torni a nomenâ il taramot, ma o pensi ae emigrazion, aes vueris, aes invasions, a dutis lis disgraciis che tai secui nus son rivadis.
Forsit chi e sta la nestre debilece: jessi fuarts dome in chei moments e molâ cuant che lis robis a somein plui cuietis.
✽✽ Visaitsi che par un popul piçul e discriminât tant che il nestri, la pâs no esist. Si à di scombati ogni dì, ogni secont pal nestri dirit ae esistence.
E cuant che al somee di jessi rivâts adore, cualchidun si met tal mieç par obleânus a scomençâ di gnûf.
No stin a spaventâsi duncje nancje cumò.
✽✽ Tal moment che o scrivìn no savìn ancjemò se o podarìn votâ alc di furlan tes prossimis elezions. Miôr se sì, ma tal câs contrari visìnsi che no sarà la muart.
Di sigûr o varìn di domandâsi – purtrop une volte in plui – il parcè, ma soredut o varìn di pensâ ae dì dopo, cuant che, ator pal Friûl, e tacarà une gnove bataie.
✒ Dree Valcic
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Un svolt epocâl o une conferme di une cierte tindince che e va indenant di timp? La domande e tocje i fats tragjics di Parîs dai 13 di Novembar: par cualchidun a son stâts un shock, un alarm improvîs; par altris a son stâts alc che si spietave di timp.
✽✽ Tra chei che a àn declarât di no vê vude nissune sorprese a son soredut chei che no pierdin ocasion par tornâ a bati su la cuistion dal scuintri di civiltât e che a rispuindin al fanatisim cun altri fanatisim, se no piês. Salacor al somee che plui di cualchidun di lôr, cuntun nivel di cinisim ancjemò plui alt di chei imprenditôrs che dopo dal taramot di L’Aquila a ridevin e a gjoldevin pensant al vuadagn che a varessin vût cu la ricostruzion, no viodessin la ore che al sucedès alc dal gjenar, par speculazion politiche e par gratificazion ideologjiche, tant a dî cun chê di cjatâ une dimostrazion par teoremis che a somein plui che altri dogmis e che a tegnin cont dome di une part de realtât.
✽✽ I atentâts teroristics te capitâl dal Stât francês a alcin il nivel di un conflit che al esist za di timp e che al è soredut gjeopolitic, politic, economic e militâr. Duncje, no son une novitât assolude ma si insuazin intune dinamiche che e va indenant di plui timp.
✽✽ Cheste dinamiche gjenerâl, la tragjedie di Parîs e chês altris, che no tocjin dome i citadins francês e chei di dute Europe – Russie comprendude – ma ancje chês altris bandis dal mont, a tornin a meti in evidence un pâr di cuistions avonde griviis. Di une bande al è il dât economic che i vincjevot Stâts de Union europeane (Ue) a metin dongje la seconde spese militâr dal mont ma no àn un vêr sisteme di difese comun che al funzioni pardabon. Di chê altre, al è il fat che plui di cualchidun di chei Stâts – e tra chescj a son par sigûr chel talian e chel francês – al espuarte di agnorums un grum di armis tai Paîs araps, massime in chei che in dì di vuê a son i sostignidôrs dal terorisim dal cussì clamât Stât islamic, e a fasin compagn ducj i cinc membris permanents dal Consei di sigurece de ONU.
✽✽ A saressin avonde argoments par capî che e covente une vere politiche di difese e di relazions internazionâls de Ue, ma a’nd è ancjetancj par capî parcè che no esist e cuâi che a son interès che a sburtin par che no sedi. E salte fûr ancje in chest câs la Europe che e mancje, scjafoiade tra propagande e ‘grandeur’ e pronte a fâ sunâ de bande dai diviers guviers, ognidun par so cont, i tambûrs di vuere e a fâ partî i cjacebombardîrs.
✽✽ A proposit di propagande, e lasse scaturîts la maniere che il guvier di Madrid al à profitât dai fats di Parîs par rilançâ chê aleance costituzionâl cui socialiscj spagnûi, za screade dopo dal atac ae redazion di Charlie Hebdo, metint dongje il pericul jihadist cu lis istancis indipendentistis de Catalogne. Nancje che il Parlament di Barcelone e l’Isis a fossin la stesse robe.
✽✽ Al è un aspiet de reazion fûr scuare di Madrid viers de maniere che si à vierte a Barcelone la gnove legjislature autonomiche. Ai 9 di Novembar, juste un an dopo de consultazion popolâr su la indipendence, là che sù par jù doi milions e 300 mil di lôr a vevin pandude la lôr volontât di decidi in maniere pacifiche, libare e democratiche l’avignî politic de Catalogne, il Parlament al à fat buine une risoluzion che e vierç il procès di distac dal Ream di Spagne.
✽✽ Ma nol è dome il braç di fier cun Madrid, a Barcelone al è ancje un confront fuart tra JpS e Cup, stant che lis dôs fuarcis che a àn prontât e a àn votât chel document no rivin a cjatâ un acuardi par elei il gnûf president catalan, par meti adun il gnûf guvier e par lâ indenant su chê strade. Se no si liberin par ordin di personalisims e di dogmatisims al è il pericul di tornâ aes elezions tal mês di Març dal 2016. Intant, ducj i citadins spagnûi a votaran pes Cortes ai 20 di Dicembar: un vôt che al darà ancje indicazions impuartantis pe Europe di doman. ❚
Marco Stolfo
FRIÛL EUROPE. Barcelone 9/11, Parîs 13/11, Europe 2015. E pal 2016?............
Un svolt epocâl o une conferme di une cierte tindince che e va indenant di timp? La domande e tocje i fats tragjics di Parîs dai 13 di Novembar: par cualchidun a son stâts un shock, un alarm improvîs; par altris a son stâts alc che si spietave di timp.


text:
Midiant de storie dai cognons furlans, si fâs ancje la storie dal nestri Friûl. In Dicembar, cul frêt, par scjaldâsi e ven ben une sgnape e cussì us proponìn cualchi cognon di chei che le fasin.
(Gjavâts fûr di I cognomi del Friuli di Enos Costantini e Giovanni Fantini ed. La Bassa/LithoStampa. O ringraciìn i autôrs pe disponibilitât e pe colaborazion).
CESCHIA
Dal furlan Cescje, ven a stâi une forme scurtade di Francescje. Cognon carateristic dal Ciman (in comun di Sant Denêl) e di Nimis, si cjate ancje a Magnan, Glemone, Tarcint, Buie, Gurize, Roncjis, Sant Canzian, Pradaman, Tavagnà, Cormons, Puçui e in tantis altris localitâts. 1407 Ceschje ad Artegna; 1445 Zeschia de Gaian; 1522 dictus de la Ceschia a Porcia.
DOMENIS
Dal non di persone furlan Domeni o miôr di une sô antighe e ben documentade variante: Domenis. Par esempli Toni filg Domenis a Glemone intal 1380, e un mestri domenis al faseve il pistor, ven a stâi il pancôr, a Cividât intal 1414. Cheste forme e podarès jessi une latinizazion notarîl ma e podarès jessi ancje une forme di diminutîf otignude cul sufìs is.
Chest cognon al è tipic di Rodda in comun di Pulfar, e di chi al è lât jù jù in val e dopo inte zone di Cividât, dulà che al è difondût avonde.
MANGILLI
Di probabile divignince lombarde, si cjatilu a Paulêt, Flumignan e Udin. Il non forsit al ven di un steme di famee che al veve dai zîs (“gligli”, apont, par talian). Intal 1750 Processo di Aloisia Partistagno contro Giobatta Mangilli.
NONINO/NONINI
Diminutîf probabil di Noni a sô volte diminutîf di Jaroni (par talian Girolamo). La forme Nonini e je carateristiche di Buri e al è presint ancje a Manzan. Nonino al è presint a Buri e tant plui difondût a Pradaman, Remanzâs, Udin e si pues cjatâ a Trivignan e Pasian di Prât. Intal 1544 don Michele Nonino de Orefici offic. in Corno; 1573 i Nonin di Cerneglons fittuali Coo. Ottelio.
PAGURA
Cognon carateristic di Castions di Çopule, li che al è documentât dal Cuatricent (1425 Johannes Matie Paura; 1430 Mathie Paura; 1461 Andreani Paura de Casteons). Al ven fûr probabilmentri dal sostantîf paura (pôre): si podarès tratâ di un sorenon deventât dopo cognon dât a une persone paurose o a une persone che e faseve pôre. ❚
COGNONS DAL FRIÛL............
Midiant de storie dai cognons furlans, si fâs ancje la storie dal nestri Friûl. In Dicembar, cul frêt, par scjaldâsi e ven ben une sgnape e cussì us proponìn cualchi cognon di chei che le fasin.


text:
"Piçule Patrie" tu sarâs tu!
Une des definizions plui strumentâls e viliachis che si sint par definî il Friûl e je "Piccola Patria" o piês, par furlan, "Piçule Patrie", ripetude a pampagâl vie ancje cu la complicitât di buine part de stampe.
Nus ven presentade in ogni salse, cuasi che chest adietîf diminutîf i des chel savôr di empatie, come che si use cui fruts cuant che si ju figote clamantju "gno piçul".
Nuie di plui subdul. Par secui la nestre tiere si è clamade uficialmentri "Patrie (e vonde) dal Friûl", cuant che cheste peraule no jere ancjemò no tal ûs comun dal talian.
Po dopo al è rivât l'invasôr e cun lui la piês peste che si clame nazionalisim... e la peraule "patrie" e je migrade. Ve alore che il Friûl al reste simpri une "patrie", ma "piçule", parcè che ai talianons ur pocave di plui la "grande patrie" de anession dal 1866. Il "mert" di cheste gnove etichete al è di Pacifico Valussi, gjornalist e deputât pe Destra Storica tal parlament talian dal 1866 al 1874, apont. O preferìs pensâ che cumò la motivazion e je plui par vie di une abitudin. Ma nol è mai tart par dreçâ chês brutis.
Il Friûl nol è ni une grande ni une piçule, semplicentri la nestre Patrie, che come che al diseve ben pre Checo Placerean "e je la tiere dai Paris e duncje no si pues vênt dôs", cence nuie cuintri di chei altris.
Se za si visassin plui dispès di chest, forsit o varessin fat il prin pas su chê strade clamade Cussience, par saltâ fûr di chel sotanisim "di cjâf" che nus impaltane. Plui che no une specialitât simpri plui smavide e svuedade.


text:
Un dai problemis plui grues che tai prossims agns la Mont e varà simpri di plui su pe schene al è chel dai anzians, agravât inmò plui di un dispopolament che al mangje une medie di 450 residents ad an, 2 mil e 500 tai ultins cinc. Un dât su dut che al da la idee, al è chel dal indiç de dipendence senîl: un anzian ogni trê adults, rapuart che al cres fin a un ogni doi, tai paîs plui margjinâi. Cence dismenteâsi che plui une persone e je lontane dai lûcs di cure, plui la sô salût e je a risi. E al è evident che al sisteme sociâl i tocjin un grum di rognis: la assistence prime di dut, i traspuarts, la animazion par no lassâju di bessôi. Une persone su cuatri di etât superiôr ai 75 agns e ven cjapade in caric dal servizi infermieristic domiciliâr, e cirche il 10 par cent di chel infermieristic ambulatoriâl. Sore la medie regjonâl po dopo ancje lis malatiis, sedi chês dai vues, sedi chês che a cjapin il cjâf. Di ultin, lis dificoltâts economichis: no ducj si rivin a permeti la Cjase di polse o la assistente di famee, in tancj a scuegnin meti la pension in famee par cuvierzi fîs o nevôts che a son cence lavôr. E al fâs rifleti ce che al conte il sindic di Comelians, che mai al à dit si sarès spietât di tignî in comun une risierve di aliments in scjatule dal Banc Alimentâr par chei siei paisans che no rivin a cjolisi di mangjâ. Se in dut chest cuadri par fortune il sisteme al rêç, al va dit un grues graciis ae eficience dal servizi sociâl de Aziende sanitarie, ma ancje aes une vore di associazions dal teritori che si spindin par judâ a tignî adun i vecjos dai paîs, par no fâju restâ sierâts in cjase, par permetiur di continuâ a sintîsi part di une comunitât che mai come di chescj timps e varès bisugne di riscuvierzi valôrs di sacrifici, cooperazion, unitât. E in cheste direzion a van par esempli i servizis di traspuart tra i borcs e il centri dal paîs, utii par fâ comissions, spesis o visitis, ma ancje i centris di agregazion diurne, animazions domiciliârs o formulis gnovis di abitazions che a garantissin tal stes timp autonomie pe persone e rispuestis di assistence. Cussì come la idee di creâ une bancje de memorie par meti adun testemoneancis, documents, fotografiis, contis che se no a riscjaressin di dispierdisi.
Par dut chest al è inevitabil che a coventin bêçs, e no pôcs; inevitabil duncje che te gnove riforme dal sisteme sociosanitari regjonâl si cjati la formule juste par liberâ fonts taiant straçariis, lant duncje a aumentâ i servizis teritoriâi, cuntun voli di rivuart pe prevenzion des malatiis e des dipendencis, soredut alcul e zûc di azart, che simpri di plui si stan dimostrant conseguencis de emargjinazion. ❚
David Zanirato
Anzians in mont, no stin a molâur la man............
Un dai problemis plui grues che tai prossims agns la Mont e varà simpri di plui su pe schene al è chel dai anzians, agravât inmò plui di un dispopolament che al mangje une medie di 450 residents ad an, 2 mil e 500 tai ultins cinc. Un dât su dut che al da la idee, al è chel dal indiç de dipendence senîl: un anzian ogni trê adults, rapuart che al cres fin a un ogni doi, tai paîs plui margjinâi. Cence dismenteâsi che plui une persone e je lontane dai lûcs di cure, plui la sô salût e je a risi. E al è evident che al sisteme sociâl i tocjin un grum di rognis: la assistence prime di dut, i traspuarts, la animazion par no lassâju di bessôi. Une persone su cuatri di etât superiôr ai 75 agns e ven cjapade in caric dal servizi infermieristic domiciliâr, e cirche il 10 par cent di chel infermieristic ambulatoriâl. Sore la medie regjonâl po dopo ancje lis malatiis, sedi chês dai vues, sedi chês che a cjapin il cjâf. Di ultin, lis dificoltâts economichis: no ducj si rivin a permeti la Cjase di polse o la assistente di famee, in tancj a scuegnin meti la pension in famee par cuvierzi fîs o nevôts che a son cence lavôr. E al fâs rifleti ce che al conte il sindic di Comelians, che mai al à dit si sarès spietât di tignî in comun une risierve di aliments in scjatule dal Banc Alimentâr par chei siei paisans che no rivin a cjolisi di mangjâ. Se in dut chest cuadri par fortune il sisteme al rêç, al va dit un grues graciis ae eficience dal servizi sociâl de Aziende sanitarie, ma ancje aes une vore di associazions dal teritori che si spindin par judâ a tignî adun i vecjos dai paîs, par no fâju restâ sierâts in cjase, par permetiur di continuâ a sintîsi part di une comunitât che mai come di chescj timps e varès bisugne di riscuvierzi valôrs di sacrifici, cooperazion, unitât. E in cheste direzion a van par esempli i servizis di traspuart tra i borcs e il centri dal paîs, utii par fâ comissions, spesis o visitis, ma ancje i centris di agregazion diurne, animazions domiciliârs o formulis gnovis di abitazions che a garantissin tal stes timp autonomie pe persone e rispuestis di assistence. Cussì come la idee di creâ une bancje de memorie par meti adun testemoneancis, documents, fotografiis, contis che se no a riscjaressin di dispierdisi.


text:
“Tal 2016 la Provincie di Udin e organizarà une impuartante cerimonie par memoreâ la figure di pre Checo Placerean a 30 agns de sô muart. Un omaç a un grant om dal nestri Friûl” lu à dit il President de Provincie di Udin, Pietro Fontanini in ocasion de inaugurazion des gnovis stanziis de biblioteche civiche di Montenârs.
Pe ocasion Fontanini al à regalade la Bibie par furlan (edizions Ribis, 1984) che pre Checo Placerean al à voltât par furlan cun pre Toni Beline. Une donazion particolâr celebrade te zornade dai 3 di Avrîl, fieste dal Friûl.
“La idee e jere nassude propit di pre Checo tal 1977, un an dopo dal taramot” al à ricuardât Fontanini “par sburtâ di bande dal Friûl une reazion, une cjapade di cussience coletive de identitât, de profonditât des lidrîs dal popul furlan. No vin di dismenteâ che in gracie di pre Checo Placerean e dal so sproc ‘dal taramot si ven fûr cul cjâf e no cui pîts” se il Friûl vuê al à la sô universitât. Un segnâl clâr: il Friûl al veve di jessi protagonist”.
I volums de Bibie par furlan a son stâts consegnâts ancje ae comunitât di Cividât che e je stade sede des cerimoniis uficiâls de Fieste de Patrie dal Friûl. Fontanini al à regalade la preziose publicazion ancje ae biblioteche di Gurize e a chê di Pordenon. ❚
Redazion
Fieste dal Friûl te memorie di pre Checo Placerean, che pai 30 agns de muart la Provincie di Udin i dedicarà un grant event tal 2016............
“Tal 2016 la Provincie di Udin e organizarà une impuartante cerimonie par memoreâ la figure di pre Checo Placerean a 30 agns de sô muart. Un omaç a un grant om dal nestri Friûl” lu à dit il President de Provincie di Udin, Pietro Fontanini in ocasion de inaugurazion des gnovis stanziis de biblioteche civiche di Montenârs.


text:
La filiere si scurte cu la scree dal gnûf mulin a piere
dai fradis Tavano a Gjalarian di Listize
Parcè ustinâsi a lâ indenant cu lis svuarbadoriis dal “fasìn di bessôi”, cuant che tancj esemplis nus mostrin che lavorâ ducj insiemi al pues puartâ a un risultât miôr, cuntun estri e un stimul dâts de colaborazion che magari – parcè no – cualchi volte si compagnin ancje ae sodisfazion di un vuadagn che nol è dome economic? Un progjet condividût di une comunitât interie, par esempli, al pues ripaiâ des faturis, se daûr di ogni azion e je pardabon une vision comune, fate buine di ognidun, cu la cussience di agjî a pro di ducj, e no dome par sglonfâ il propri tacuin, intune sorte di acuardi che al pee i abitants ae tiere, intun rapuart vicendevul di fiducie e di cooperazion. No, no je une conte inventade o un ricuart dai timps dai vons, ma ben une des tantis pussibilitâts ufiertis de economie solidarie, che e smire a promovi il disvilup civîl, sociâl e economic de coletivitât daûr dai principis di solidarietât, reciprocitât, sostignibilitât ambientâl, coesion sociâl e cure dai bens comuns, ricognossûts tant che cuintrivelen cuintri de crisi di vuê.
Nol è un câs, di fat, che l’an passât la Regjon e vedi fate buine une Leç (n. 4/2017) “pe valorizazion e promozion de economie solidarie”, cjapant tant che riferiment il teritori des UTI (sì, chês creaturis mitologjichis declaradis muartis biel che a tachin a lâ a gjat). Par dîle juste, prime ancjemò che lis Unions teritoriâls intercomunâls a tacassin a fricotâ (o a fânus vaî noaltris), in Friûl al jere za plui di cualchi câs di chest sisteme virtuôs, inviât e poiât nuie di mancul che des aministrazions locâls. Tal 2015, par esempli, tal Friûl di Mieç al è nassût il progjet “Pan e farine dal Friûl di Mieç”, in gracie di un acuardi jenfri i Comuns di Basilian, Flaiban, Merêt di Tombe, Sedean e di altris realtâts dal teritori. Chest pat al à puartât al coinvolziment di aziendis, fameis, associazions e di dute la comunitât, fin a rivâ a un “pês specific” di plui di 25 etars di tiere semenade a forment daûr cun criteris biologjics, cuntune produzion di 750 cuintâi e cun farine e pan vendûts ancje fûr di regjon. In mancul di trê agns, chê che e someave une idee di bastians contraris, cuintri lis logjichis de contemporaneitât, si è mudade ad implen intune Cooperative agricule di comunitât, il DES (Distret di economie solidarie) Friûl di Mieç, nassût ae fin dal 2016 e ricognossût fintremai de Cjamare dai Deputâts tant che un dai progjets plui interessants a nivel talian.
In dì di vuê, la rêt e cjape dentri une desene di aziendis agriculis, plui di trente buteghis (di paîs e no dome, viodût che il pan dal Friûl di Mieç si è fat strade ancje a Udin, li che al ven vendût tant che pan di “QuarTiere”), une dozene di pancôrs e cetancj ristorants e citadins, che a àn riscuviert il gust dal tornâ ae tiere secont nature, cun mancul incuinament e plui savôr e cualitât. «Cumò – nus dîs Giulia Cesarin, zovine che e seguìs il coordenament dal progjet – l’obietîf al è chel di lâ indevant te sensibilizazion e di slargjâ la produzion e il marcjât. Fin a chê altre dì o jerin limitâts par vie che o vevin dome un mulin artesanâl che nus masanave la farine, a Dolegne dal Cuei, duncje fûr man, cun problemis tes scortis e ancje te distribuzion. In gracie de scree dal gnûf mulin a piere dai fradis Tavano a Gjalarian di Listize, invezit, o podarìn aumentâ la produzion e scurtâ inmò di plui la filiere, cuntun vuadagn di bande di ducj». Ma la cooperative no si fermarà dome al pan, ben di prime necessitât e simbul de condivision. L’intindiment par un doman, di fat, al è chel di svilupâ ancje altris filieris alimentârs, tant che il marcjât des pomis e des jerbis, e chel dal lat e dal formadi.
Une iniziative di dut rispiet, duncje, che nus dimostre cemût che, in gracie di aministradôrs atents e cussients e di une coletivitât ancjemò peade ae tiere, al sedi pussibil tornâ ai savôrs di cjase, cuntune comunitât che no je plui un cjaveç sbridinât e insensibil di un procès produtîf, ma ben il cûr vivarôs di dut il sisteme. ❚
Serena Fogolini


text:
_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ [_ _ _ _ ] _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ .
un r_ _ _ _ _ _ o p_ _ _ _ _ _ _ _ o di r_ _ _ _ _ e a_ _ _ _ _ _ _ e c_ e il 5_ % d_ i n_ _ _ i c_ _ i r_ _ _ _ _ _ a g_ i a_ _ _ _ _ _ _ _ _ _ _ i m_ _ _ _ e s_ _ _ _ _ o il c_ _ _ _ _ _ _ _ o d_ l 2_ _ 0 e_ _ i c_ _ _ _ _ _ _ _ _ _ _ o [_ _ _ _ ] c_ _ _ a il 1_ % di t_ _ _ a la p_ _ _ _ _ _ _ _ _ _ .
un ra_ _ _ _ _ o pu_ _ _ _ _ _ _ o di re_ _ _ _ e as_ _ _ _ _ _ e che il 52% dei nu_ _ i ca_ i ri_ _ _ _ _ a gli af_ _ _ _ _ _ _ _ _ _ i me_ _ _ e se_ _ _ _ o il ce_ _ _ _ _ _ _ o del 20_ 0 es_ i co_ _ _ _ _ _ _ _ _ _ o [s_ _ _ ] ci_ _ a il 12% di tu_ _ a la po_ _ _ _ _ _ _ _ _ .


text:
Intune sale dal Consei de Provincie di Udin plenone, al è stât presentât vinars ai 3 di Novembar il libri di Angelo Floramo Cuintristorie de prime vuere mondiâl 1914-1918, di pôc publicât dal nestri mensîl La Patrie dal Friûl. Ae presince dal president de Provincie di Udin Pietro Fontanini, dal president de Assemblee de Comunitât Linguistiche Furlane Diego Navarria, dal diretôr de Patrie dal Friûl Dree Venier, dal president de omonime Clape di Culture Dree Valcic e dal autôr Angelo Floramo, l’incuintri al è stât une rare ocasion par scoltâ la storie de Prime Grande Vuere in Friûl cun vôs sincirie. Une liende ben divierse di cemût che le conte la retoriche nazionaliste taliane.
Jessude fûr a pontadis, mês par mês, dilunc il 2014, la “Cuintristorie” e à cjatât la forme di libri tal mês di Otubar, par une publicazion tant domandade soredut pal mût di tratâ la materie, risultât di cetantis ricercjis – fûr dal ordenari -, condusudis di un inteletuâl e storic di grande onestât tant che Angelo Floramo.
A moderâ la presentazion a Udin, al è stât il diretôr Dree Venier, che al à ricuardât che “lis cuintristoriis” a son di cjase tal nestri mensîl furlan. Prime di dutis, la Cuintristorie dal Friûl di Pre Josef Marchet, e dongje di lui la opare di un grant anarchic furlan tant ch Felix Marchi, e al so flanc si zontin Pre Checo Placerean e Pre Toni Beline.
Il libri di Floramo al scancare la vision de retoriche nazionaliste taliane, contant in undis cjapitui, curts e di leture cetant plasevule, cemût che «e je lade tra popui che par secui a son stâts in pâs, cjatâts nemîs par colpe dal nazionalisim». Chest si lu lei in tune des dôs introduzions che a vierzin il libri, gjavadis di articui jessûts su la Patrie dal Friûl tal 2011.
Leturis anticipadis di un prefazion sclete di Dree Valcic, che al dîs tra l’altri che chest libri al rapresente «une tape di un percors scomençât intal 2015 cuant che si vin acuarts che ben pocjis a saressin stadis lis vôs che si saressin alçadis cuintri de maree di disinformazion, di sotanance vergognose a pet di une version mistificade di chê ete». Valcic al siere ancje il libri cuntune postfazion – dongje di un scrit di Pre Toni -, dal titul clâr: Daspò di cent agns no àn domandât ancjemò perdon.
A fasin fintremai impression lis peraulis dal preseât Angelo Floramo, fin dal principi. Di cuant che la Italie, decidût di ce bande stâ, e segne il confin tirant la linie di Cormons. Cussì parincj, amîs, furlans, di une bande si cjatin a vê di stâ cul re talian, di chê altre cul Imperadôr austroongjarês. E par evitâ che e si copassin tra di lôr, ju àn mandâts a scombati sul front Galizian, cuintri i Rus. A cjase i vecjos, i fruts, lis feminis, a patî la fam, la miserie, la vergogne, violencis di ogni sorte, orôrs cetant grâfs. Lis feminis, i stupits di vuere, la mularie, i anzians, oms deventâts di bot soldâts, il popul furlan tal insiemi, a son i protagoniscj dismenteâts di cheste cuintristorie che ur torne – e nus mostre – la lôr vere muse, partint e restant tal bas.
A impressionin i numars, come tal tierç cjapitul: “Sîs mil ombris”. Une tragjedie pari a «vincjecinc taramots dal 1976». E sîs mil di lôr, di monture austriache parcè che nassûts a Aquilee o a Grau, «scancelâts dai memoriâi de Storie». Un libri di lei, parcè che al fâs pensâ. Al fâs vignî voie di aprofondî, di cirî altris fonts e di confrontâlis. Par viodi ben un altri toc fondamentâl di nô furlans. Une Cuintristorie che e je storie.
✒ Alessio Screm
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
L’apel di Marianna Tonelli,
ativiste ecologjiste dal moviment Friday For Future,
che e à fat l’esam di maturitât in lenghe
E à simpri fevelât par furlan, in cjase e in paîs, ‘Sevean di Bagnarie. Il talian lu à imparât dopo, cuant che e à tacât la scuelute. Marianna Tonelli – studentesse dal ultin an dal liceu artistic “G. Sello” di Udin, orientament Arts figurativis, e ativiste ecologjiste dal moviment Friday for Future, che al domande misuris concretis par fermâ i cambiaments climatics sul esempli de proteste pacifiche de studentesse svedese Greta Thunberg – e à ideis claris e tante determinazion. E cussì, dopo che la riforme dal esam di maturitât e à gjavât la tesine, li che fantatis e fantats a svilupavin un teme di lôr interès, Marianna e à pensât che l’esam lu varès sostignût par furlan, la sô lenghe, trat distintîf de sô identitât. E, ai 2 di Lui, e à rivât a fâlu, ancje se dome une part, in graciis de buine colaborazion tra la sô scuele, l’Ufici Scolastic Regjonâl e la Agjenzie Regjonâl pe Lenghe Furlane, sintût il Ministeri de Istruzion. La richieste di Marianna e cjate legjitimazion te normative di tutele des minorancis linguistichis, ma il furlan, di fat, al è presint tes scuelis superiôrs dome in maniere limitade e sperimentâl, e duncje – a àn fat savê di Rome – nol è pussibil sostignî dut l’esam intune lenghe che no ven doprade pal solit a scuele.
A 19 agns, fats ai 3 di Lui stâts, un diplome te sachete scuasi cul massim dai vôts (ancje se, e dîs, «i numars no son dut te vite»), ma soredut caratar e tante voie di fâsi scoltâ e cambiâ il mont in miôr, Marianna si prepare a partî pe France, cul Friûl e cul furlan tal cûr.
__
Marianna, parcè âstu volût sostignî une part de prove orâl dal esam di maturitât par furlan?
«La riforme dal esam di maturitât mi veve lassade cence peraulis. A son stâts gjavâts il teme storic e la tierce prove, il cussì clamât “Quizzone”, e po ancje la tesine di presentâ al orâl, là che une studentesse o un student a sielzin un argoment par esprimi devant de Comission lis lôr competencis e cognossincis, e se stes. Cussì, par personalizâ il plui pussibil il gno esam, o ai pensât di sostignîlu te mê lenghe mari, il furlan, ancje se no ai podût fâlu par intîr, tant che o varès volût. O ai fevelât de mê esperience di alternance scuele/lavôr».
__
E ce ur aial parût ai comissaris?
«Lis reazions dai comissaris (cuatri di difûr, comprendude la presidente, e trê internis) a son stadis positivis. No mi spietavi che scuasi ducj a capissin il furlan, di fat o vevi il sostegn di une interprete pe traduzion simultanie. Ae fin dal orâl, mi àn fat i compliments, a àn capît che la mê sielte no je stade un mateç (tant che cualchidun altri, magari cussì no, al à pensât), ma une sielte ponderade e profonde, le ai fate ancje par esprimi il bisugn di mantignî un leam cu lis mês lidrîs, di no dismenteâ di dulà che o ven».
__
A proposit di lidrîs, la tô famee ce ti aie dit?
«Mi à sostignude te mê sielte, fin dal inizi. Mê mari e je ancje vignude a sintî il gno esam orâl, si è ingropade, e jeri plui agjitade di me. Istès mi àn sostignude i miei amîs, di scuele e no. Mighe come cualchi adult in rêt…».
__
Ven a stâi?
«Sul web, plui di cualchidun mi à cjapât pal cûl e al à vût coments velenôs. Altris – tancj te vite vere, no in rêt -, invezit, mi àn fat i compliments. E tra chescj une vore di coetanis. Ur dîs graciis a ducj e o speri che, in futûr, altris fantatis e fantats si rindedin cont che capî e fevelâ te lenghe mari (furlan o altris, nol impuarte) al è un vantaç, no un svantaç, che al vierç lis puartis a tantis pussibilitâts, ben plui di ce che si pues pensâ. Par esempli, fevelâ furlan mi à judât a imparâ altris lenghis, come cul francês cumò. O fâs un apel: mamis e papà, fevelait furlan ai vuestris fîs fin di picinins, ju avantazarês pal avignî! La lenghe – che al è impuartant che e vegni insegnade a scuele – e à di deventâ prin di dut part di nô, un mût par esprimisi, par mantignî lis nestris lidrîs, par no pierdi il contat cul passât…».
__
… e par vierzisi a chei altris, par vie che cui che al cres cun plui lenghis (ancje chês minorizadis, come il furlan) al à une cussience plui grande des diviersis culturis e di chei altris ponts di viste. Che al meti il cûr in pâs cui che al pense che si va lontan tal mont dome se si sa l’inglês.
«No pensi che un che al sa l’inglês al sedi plui inserît tal contest globâl, chest resonament al marche dome une limitazion mentâl che e sconfuarte. Cognossi il furlan, tant che altris lenghis, tradizions, culturis, al è pardabon chest che al vierç il cjâf e la strade a une fantate o a un fantat viers il mont».
__
A àn vût scrit che la tô sielte di fâ l’esam par furlan e je stade une azion di “testemoneance civîl e culturâl”. Ti spietavistu cheste leture?
«Il gno obietîf nol jere chel che a fevelassin di me sui gjornâi, ma di rivendicâ une individualitât che in dì di vuê e ven menaçade di plui bandis. Il fat che la mê sielte e vedi vût grande risonance, però, mi à fat cjapâ cussience de sô impuartance. Ma se altris no laran indevant su chest troi, al sarà stât dibant».
__
Cemût le pensino sul furlan i tiei coetanis?
«In classe scuasi ducj lu capivin, cualchidun lu fevelave e, dilunc des lezions, alc si diseve par furlan. Ma a son ancjemò tancj prejudizis su la lenghe: tancj si vergognin di cjacarâle, le tegnin tant che une robe di vecjos, cence capî, invezit, lis tantis oportunitâts che e ufrìs».
__
Isal un leam tra il valôr che tu dâs al furlan e il to impegn in difese dal ambient?
«Sì, al è. Interessâsi dal propri ambient sot ducj i aspiets – di chel naturalistic a chel linguistic – e agjî, fâ alc par che al miori, e je une responsabilitât, se no un dovê, di ducj».
__
E il to interès pal ambient, di dulà isal nassût?
«De educazion che o ai vût in famee (Marianna e je la ultime di cuatri fîs, ndr) e de curiositât tal provâ gnovis esperiencis».
__
Cemût sêstu jentrade tal moviment Fridays For Future?
«In graciis di un gno compagn di scuele, Aran Cosentino (il fantat che al à fat une bataie cuintri de centraline idroeletriche sul Alberone, tes Vals dal Nadison, e le à vinçude, ndr). Al è stât lui, sul imprin di chest an, a sburtâmi a cognossi cui che e jere Greta e ce che e stave fasint. Cussì, tal mês di Fevrâr, o sin lâts in place a Udin, cui nestris cartei, o jerin intune cincuantine. Ducj a àn viodût i grancj siopars dai 15 di Març e dai 24 di Mai, a Udin tant che in dut il mont, ma pôcs a san che daûr e je une scuadre che si cjate, di Fevrâr, ogni vinars, e che e continue a progjetâ azions di puartâ indevant sul nestri teritori, par prime la Declarazion dal stât di emergjence climatiche tal Comun di Udin, che o stin spietant une rispueste di Avrîl».
__
Il vuestri impegn, che no si ferme, al è za, invezit, une rispueste a chei che us àn dit, a voaltris fantats, che o levis in place dome par no lâ a scuele.
«Critichis che a son superadis dai fats. Clâr che tra tancj, cualchidun al jere in place dome par rondolâsi, ma ancje chei, insom, a son stâts visâts di alc di seri che al sta sucedint, di une emergjence globâl che e riscje di robânus il futûr e che e domande fats».
__
Ce vêso in cantîr cumò a Udin come moviment?
«Cun chei altris grups locâi de regjon (Cjargne, Gurize, Pordenon e Triest) o stin cirint di fâ rêt. E o vin tacât a colaborâ ancje cun altris realtâts, par esempli cui No Planet B».
__
Al è l’impegn public, ma ancje chel che al tocje la sfere personâl. Ognidun di nô al pues fâ tant pal ambient.
«Dal sigûr! A cjase mê, o provìn a autoprodusi prodots che si doprin pal solit: dentifrici, detersîfs… ma a son tantis strategjiis che si puedin meti in vore par ridusi il propri impat sul ambient: par esempli si puedin cuistâ buracjis di doprâ al puest des butiliis di plastiche (in Italie si ‘ndi doprin sù par jù 8 miliarts al an, masse, no mo?). O pûr, par ridusi i contignidôrs di plastiche, parcè no tacâ a doprâ il shampoo o il deodorant compats? Dispès a son ancje lis versions veganis di chescj prodots. E savint trop dams che a fasin al ambient i arlevaments intensîfs e la pescje industriâl, parcè no cirî di eliminâ de proprie diete cjar e pes? O almancul, di ridusiju? In sumis, lis opzions par une vite plui “eco” a son, no vin plui scusis».
__
E pal to avignî, ce ideis âstu?
«Ae fin di Avost o partirai pe France, li che o starai sîs mês tant che frute a pâr. I miei impegns pal ambient a laran indevant. Par cumò no ai tal cjâf di continuâ cui studis – il sisteme scolastic mi à deludude cetant -, ma no lu esclût pal avignî».
__
Imagjinistu il to futûr in Friûl?
«Tancj zovins, ancje furlans, a van tal forest, e un motîf al è. Magari cussì no, no pensi che mi fermarai in Friûl, ancje par chest o stoi cirint di coltivâ la cognossince des mês lidrîs, de mê lenghe, de mê culture, par vuardâlis e fânt capitâl ancje cuant che o sarai lontane». ❚


text:
La nestre cuviertine e je un ricognossiment al poete furlan Pierluigi Cappello. A la sô bravure, a la sô grinte, a la sô voie di vivi, al so amôr par il Friûl. O cognòs Pier di tant timp, la sô liriche mi veve fulminât fin dal principi, ma ancje la prose le cjatavi plene di rigôr e armonie. Mi visarai simpri di cemût che al jere rivât a sintetizâ la storie dal Friûl pal spetacul dai «Cercaluna». Di chel toc di teatri al pues vignî fûr ancjemò un test scolastic di grant nivel. E o ai di dîi graciis par vê vinçût il premi Viareggio, par cont di dut il Friûl. Di vê dimostrât che o sin tiere di poetis e che un popul cence poesie o al è malât o nol esist.
Ma Cappello nus fâs un altri regâl, nus permet di slargjâ il voli su la part dal inteletuâl tal Friûl di vuê.
Intant cheste figure e je cambiade tal cors dai agns: se tal ’900 al jere sempliç savê cui che al podeve jessi incuadrât cun cheste muse, (il mestri, il professôr, l’artist, il critic di art e vie indenant), tal dì di vuê al devente plui dificil. Al somee che ducj a podedin considerâsi cussì. Al baste lâ al Grande Fratello, fevelâ di cuatri monadis che tu finissis sui gjornâi, a fâ l’opinionist.
No je plui duncje la distinzion tra lavôr manuâl e inteletuâl che e fâs la diference, e alore cui sono i inteletuâi e, soredut, chei furlans?
Si podarès dî chei che a studiin, e che, po dopo, de lôr esperience a rivin a fâ un struc di pinsîr che al è pussibil pandi in mût no setoriâl. Par fâ un esempli: Sergio Cecotti al è un fisic teoric, ma al pues dî la sô su tancj argoments, in maniere adate. Un altri esempli ancjemò: Maniacco e Sgorlon a jerin scritôrs che tes lôr oparis no si son sierâts dome suntun argoment specific, ma a son intervignûts sul mont e su la vite.
Pre Gilberto Pressac al jere un espert di musiche, ma cjalait su trops argoments che al à scrit.
Cualchidun al dîs che in Friûl il vêr inteletuâl organic, par dîle cun Gramsci, al è propit il predi. E la storie i da reson, al bastarès nomenâ Biasut, Marchet, Placerean e, insom, Beline.
Chê altre figure no pues no jessi che Pasolini, une vôs isolade in Friûl, refudade dai siei compagns di chenti, sopuartade di chei forescj, ma cussì fuarte di jessi profetiche.
Ce che nus à lassât il poete di Cjasarse e je ancjemò la fonde par il pinsîr di un Friûl braurôs dal so particolarisim, des sôs lidrîs. No dome lis poesiis, la academiute, ma il pinsîr politic su la autonomie.
Tal volum «Trilogjie tormentade» propit pre Toni si domandave il parcè che Pasolini a un ciert pont al veve finît di scrivi par furlan. «Finide un part di vite, la scuvierte di une dimension plui grande par podê jessi let e cognossût, la fuarce dal palaç roman?» Dutis domandis che Beline nol à rivât a rispuindi. Figurâsi jo.
Dome che o sai une robe e o speri intune altre.
Che Cappello al continuedi a jessi l’inteletuâl, onest e franc, che al è cumò, che al continuedi a scrivi e pensâ par furlan, cence suditance viers nissun. Po dopo la vite le decît ognidun par so cont, ma Pier, visiti che il Friûl al à bisugne di poetis. E tu tu sês un grant poete furlan.
DREE VALCIC
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Intal mont dal lavôr, par solit, cognossi e fevelâ plui lenghis al jude. No par nuie, in dì di vuê, si bat par che i fruts a imparin ben l’inglês e si cjale cuntun interès simpri plui marcât al cinês. Ma il resonament valial dome pes grandis lenghis internazionâls? Tancj di lôr, convints di jessi pratics, a disaran di sì. Intai fats, però, la cuestion e je une vore mancul scontade.
Par esempli, cui che al fevele par gaelic si ricjate tune posizion di vantaç intal marcjât dal lavôr irlandês rispiet a cui che no lu fevele. A dîlu e je la prime ricercje sul rapuart jenfri lenghe fevelade e situazion ocupazionâl in Irlande che e je stade publicade sul ultin numar de riviste “The Economic and Social Review”. Il studi, che al partìs dai dâts dal censiment dal 2006, al è stât metût adun dal professôr Vani Borooah de Universitât dal Ulster cul jutori di doi ricercjadôrs de Universitât di Luimneach / Limerick.
Cundut che il gaelic al è fevelât di une minorance di irlandês e che si pues vivi cence problemis in Irlande ancje cence cognossilu, la ricercje e mostre a clâr che dispès cui che al fevele cheste lenghe al à un puest di vore di nivel plui alt. Par esempli, il 42% di chei che a son bogns di fevelâ par irlandês al à un lavôr di dirigjent, di professionist o di alt profîl, cuintri dal 27% di chei che no cognossin cheste lenghe. Cun di plui, par solit, cui che al fevele par gaelic al à ancje un nivel di studi plui alt e si mostre in stât di svilupâ “rêts sociâls” miôr di chei altris.
Ce che al ven fûr de ricercje, in realtât, al è che il vantaç intal mont dal lavôr nol diven tant de cognossince de lenghe, ma dal percors fat par imparâle. Di une bande a son i stimui in plui che a rivin di un percors di studi pardabon plurilengâl, di chê altre – cemût che al sucêt par solit cu lis lenghis minorizadis – il personâl al è plui motivât e i fruts a imbastissin un leam plui fuart che inaltrò, a formin une rêt sociâl plui salde. Ducj elements che a judin a dâ un vantaç competitîf a cui che al studie intes scuelis gaelichis. Une gnove conferme, duncje, pai dâts che za a rivavin di altris comunitâts di lenghe minorizade. Une lezion, però, che in Friûl cualchidun nol vûl ancjemò imparâ.
CARLI PUP
TERITORIS – INTERNAZIONÂL. Cul gaelic si lavore miôr............
Intal mont dal lavôr, par solit, cognossi e fevelâ plui lenghis al jude. No par nuie, in dì di vuê, si bat par che i fruts a imparin ben l’inglês e si cjale cuntun interès simpri plui marcât al cinês. Ma il resonament valial dome pes grandis lenghis internazionâls? Tancj di lôr, convints di jessi pratics, a disaran di sì. Intai fats, però, la cuestion e je une vore mancul scontade.


text:
Emilio Nardini, Pier Paolo Pasolini fint a Ermes di Colorêt. La grande poesie furlane si incuintre cu la musiche e indaûr. Ma no dome. Si studiin ancje Fabrizio De Andrè e Claudio Lolli, par fâ doi esemplis, intal laboratori di scriture creative di cjançons organizât de associazion culturâl Bottega Errante e Radio Onde Furlane. Mestris di ecezion, il cjantautôr di Sudri Lino Straulino e il poete Maurizio Mattiuzza. Insiemit i doi a àn realizât l’album Tiere nere (Nota, 2001), Blu (Nota, 2003) e il toc Highway, ma ancje cumò a son che a lavorin a gnûf tocs par un disc che, nus disin, al vignarâ fûr il prossin an. Cun lôr ancje un ospit speciâl, Renzo Stefanutti. Scomençât ai 16 di Otubar, il workshop intai misteris de cjançon al larà indenant fint ai 4 di Dicembar e si sierarà cuntune pontade live di Onde Furlane indulà che o podarìn scoltâ lis creazions dai partecipants.
Cemût che e nas une cjançon; e po struture, misuris, strofis, ritornel. Il refrain e il bridge. E lis grandis scuelis europeanis.
«O sin daûr a viodi un bon interès dai corsists», nus conte Mattiuzza, «curiôs che al sedi soredut pe parte testuâl dal procès de nassite di un toc. Ancje par chei che a àn confidence cuntun strument musicâl, la part plui misteriose a son lis peraulis, plui che la melodie». I partecipants a cheste “buteghe” artistiche a son une desine di personis dai 17 agns ai 50 e plui, metât oms e metât feminis, che a provin a fâ musiche par talian e par furlan.
– E ce diference ise tra lis dôs lenghis?
«Al è come studiâ dôs materiis diviersis. Al è come par un marangon lavorâ doi lens: cu lis dôs si puedin fâ robis maraveosis, ma cun naturis dal dut difarentis», al dîs il poete furlan, «par me e par Lino il furlan al è une lenghe cuntune musicalitât straordenarie, cuntune vore di peraulis e cuntun significât emotîf impuartant».
Un cjapitul dal cors al sarà dut su la cjançon popolâr, e sul grant patrimoni di vilotis e baladis tradizionâls cheo vin a disposizion.
– Ma sino duncje ducj potenziai cjantautôrs?
«Podìn jessi ducj potenziâi bogns scoltadôrs», nus rispuint Maurizio Mattiuzza, «de scolte si pues daspò fâ rivâ la juste ispirazion. Si puedin imparâ lis tecnichis plui buinis par tirâ fûr cun plui agjilitât ce che o vin drenti e fâlu svolâ adalt. Ma l’acuilon un al à za di vêlu dentri di se». www.ondefurlane.eu – www.bottegaerrante.it ■
Natascia Gargano
MUSICHE. Cjantautôrs che a cirin “l’acuilon”............
Emilio Nardini, Pier Paolo Pasolini fint a Ermes di Colorêt. La grande poesie furlane si incuintre cu la musiche e indaûr. Ma no dome. Si studiin ancje Fabrizio De Andrè e Claudio Lolli, par fâ doi esemplis, intal laboratori di scriture creative di cjançons organizât de associazion culturâl Bottega Errante e Radio Onde Furlane. Mestris di ecezion, il cjantautôr di Sudri Lino Straulino e il poete Maurizio Mattiuzza. Insiemit i doi a àn realizât l’album Tiere nere (Nota, 2001), Blu (Nota, 2003) e il toc Highway, ma ancje cumò a son che a lavorin a gnûf tocs par un disc che, nus disin, al vignarâ fûr il prossin an. Cun lôr ancje un ospit speciâl, Renzo Stefanutti. Scomençât ai 16 di Otubar, il workshop intai misteris de cjançon al larà indenant fint ai 4 di Dicembar e si sierarà cuntune pontade live di Onde Furlane indulà che o podarìn scoltâ lis creazions dai partecipants.


text:
Ai 25 di Novembar la Filologjiche e presente il Strolic e il Lunari pal 2022
Ancjemò une volte, lant daûr de tradizion, la Societât Filologjiche Furlane a Sante Catarine e presentarà il Strolic pal an gnûf.
L'apontament al è…
La Universitât dal Friûl e à screât l'an academic 2021-2022
Vuê, lunis ai 15 di Novembar, li dal Teatri Gnûf Zuan di Udin, e je stade fate la cerimonie di scree dal 44n an academic 2021-2022 de Universitât dal…
Ûs publics des lenghis di minorance, ai 12 di Novembar une cunvigne a Caprive
La Assemblee de Comunitât Linguistiche Furlane (ACLiF) e inmanee la cunvigne dal titul 'Il Furlan e altris lenghis minoritariis te aministrazion…
'Bota e Rispuesta. Cjant par un poete contadin', l'omaç ae poesie popolâr di Jacum Bisot in sene a Tausie, Muçane, Lavarian e Puçui dai 11 ai 14 di Novembar
Cuatri apontaments cun “Bota e Rispuesta. Cjant par un poete contadin”, de Cjargne ae Basse e fintremai al Friûl di Mieç. Di Joibe ai 11 di Novembar a…
Fâ sù une Europe unide fondade su democrazie, dirits e citadinance, ai 10 di Dicembar un incuintri a Udin inte Aule 2 di vie Tomadini
Vinars ai 10 di Dicembar a Udin si fevele de Europe e dal so avignî. A 2 e mieze dopo di misdì inte Aule 2 dal pôl economic juridic di Vie Tomadini…
Plurlinguisim, dai 8 ai 12 di Novembar si davuelç il tierç Colloquium internazionâl
Cinc dîs di cunvigne cun relazions che a frontin diviers aspiets teorics e pratics dal plurilinguisim. Al è ce che al propon il tierç Colloquium…
Premi San Simon 2021, al vinç Raffaele Serafini cu la racuelte di contis 'CryptoFriûl'
Nossere a Codroip e je stade fate la cerimonie di premiazion pe edizion numar 42 dal Premi San Simon. Il ricognossiment plui impuartant dal…
Vinars ai 5 di Novembar a Udin si davuelzarà la Tierce Conference Regjonâl su la Lenghe Furlane
Vinars ai 5 di Novembar, tacant di 2 e mieze dopo di misdì, li dal Auditorium Comelli de Regjon Friûl - Vignesie Julie, a Udin, il Consei regjonâl…
Premi San Simon, ai 28 di Otubar la cerimonie di premiazion de edizion numar 42
Si svicine la conclusion de edizion numar 42 dal Premi San Simon.
La cerimonie di consegne dai premis si fasarà Joibe ai 28 di Otubar a Codroip a 8 e…
La multinazionâl RSW Group e cîr tradutôrs e esperts di lenghe furlane
La lenghe furlane e je une lenghe normâl di doprâ in ducj i cjamps e in ducj i contescj. Lu san ben chei dal RSW Group, une multinazionâl specializade…


text:
Zûcs politics su la piel des minorancis slovenis, lant daûr ae letare aes regulis dal manuâl Cencelli. I partîts di coalizion Slovenie positive, Socialdemocratics, Liste civiche e Desus a àn firmât a Fevrâr il gnûf pat di guvier, procedint tal contest a un rimpast che al à puartât intal esecutîf trê gnûfs ministris. Ma se lis nominis dai ministris di Sanitât e Ativitâts produtivis a son stadis necessariis dopo lis dimissions di Gantar e Stepišnik, il cambi di vuardie al vertiç dal ministeri pai rapuarts cui slovens intai paîs limitrofs e intal mont al è stât domandât e otignût dal ministri dai forescj e leader dal partît dai pensionâts DeSUS Karl Erjavec. Cence Gantar, ministri in cuote Desus, il partît dai pensionâts al varès pierdût un ministeri e alore al à sigurât la proprie poie al guvier dome in cambi dal puest al vertiç dal dicasteri pes minorancis, che par chel al è stât sielt Gorazd Žmavc. Erjavec al à po dopo pretindût, calcolantlu une funzion politiche, ancje il cambi dal segretari di stât che al colabore cul ministri pai slovens tal forest, fasint sostituî in chel ufici governatîf relatîf l’espert in materie di cuistions di comunitâts minoritariis, Boris Jesih, di Brigita Čokl (za segretarie di stât al ministeri de Sanitât).
Il Slomak (Coordenament des minorancis slovenis in Italie, Austrie, Ongjarie e Cravuazie) intal ultin mês al à plui voltis esprimût il propri pinsîr par vie dai continuis cambis ae vuide dal Ufici governatîf responsabil dai rapuarts cui slovens che a vivin di fûr dai confins de republiche, sotlineant che la mancjance di continuitât e va a pericul di vê incidencis negativis sul lavôr fat dal ent e duncje di penalizâ lis minorancis slovenis. La prime ministre Bratušek che, a Fevrâr, si è viodude obleade a acetâ lis domandis dai compagns di coalizion, e à condividût in maniere palese i dubis dal Slomak e e à nomenât Boris Jesih segretari di stât intal ufici di presidence dal consei cun deleghe aes cuistions relativis ai slovens di di là dal confin e intal mont. Une decision, cheste de prime ministre slovene, che e je stade acetade in maniere favorevule des organizazions di riferiment des minorancis slovenis, ancje ae lûs des anunziadis modificazions de leç sui slovens intai paîs limitrofs e intal mont.
La atenzion che la Slovenie e dediche ai slovens intai stâts vicinants e intal mont e je previodude za dal articul 5 de Costituzion che al dîs che il Stât “si interesse des minorancis nazionâls autoctonis slovenis intai stâts confinants, dai emigrâts e espatriâts slovens e al promôf i lôr contats cu la patrie. I Slovens che no àn la citadinance slovene a puedin usufruî in Slovenie di particolârs dirits e agjevolazions. La leç e fisse la cualitât e la estension di chescj dirits e agjevolazions”.
I rapuarts istituzionâi cu lis comunitâts slovenis intai paîs confinants e intal mont e il finanziament des lôr ativitâts indreçadis al mantigniment e ae promozion de lenghe, culture e identitât slovene, a son definîts plui in detai soredut in risoluzions, leçs e strategjiis dal 1996, 2002, 2006, 2008 e 2011. A nivel governatîf, il secont esecutîf sloven vuidât di Janez Drnovšek dai 14 di Mai dal 1992 ai 25 di Zenâr dal 1993, al veve previodût ancje la figure di ministri pai slovens intal mont e pes comunitâts nazionâls in Slovenie. La cjarie e je stade cuvierte di Janko Prunk. In maniere seguitive, par plui di cuindis agns – ven a stâi fin ae nomine di Boštjan Žekš a ministri (cence tacuin) pai slovens intai paîs vicinants e intal mont, ai 21 di Novembar dal 2008, dade di insediament dal guvier di Borut Pahor – no son stâts ministris incargâts di ocupâsi in maniere esclusive dai rapuarts cui slovens che a vivevin al di fûr confins statâi. A Žekš e je sucedude Ljudmila Novak (dai 10 di Fevrâr dal 2012 fin ai 20 di Març dal 2013); dopo di jê e je stade Tina Komel, sostituide ae fin Fevrâr di Gorazd Žmavc. ❚
Tjaša Gruden
SLOVENIE. La politiche si zuie il Ministeri pai slovens tal mont............
Zûcs politics su la piel des minorancis slovenis, lant daûr ae letare aes regulis dal manuâl Cencelli. I partîts di coalizion Slovenie positive, Socialdemocratics, Liste civiche e Desus a àn firmât a Fevrâr il gnûf pat di guvier, procedint tal contest a un rimpast che al à puartât intal esecutîf trê gnûfs ministris. Ma se lis nominis dai ministris di Sanitât e Ativitâts produtivis a son stadis necessariis dopo lis dimissions di Gantar e Stepišnik, il cambi di vuardie al vertiç dal ministeri pai rapuarts cui slovens intai paîs limitrofs e intal mont al è stât domandât e otignût dal ministri dai forescj e leader dal partît dai pensionâts DeSUS Karl Erjavec. Cence Gantar, ministri in cuote Desus, il partît dai pensionâts al varès pierdût un ministeri e alore al à sigurât la proprie poie al guvier dome in cambi dal puest al vertiç dal dicasteri pes minorancis, che par chel al è stât sielt Gorazd Žmavc. Erjavec al à po dopo pretindût, calcolantlu une funzion politiche, ancje il cambi dal segretari di stât che al colabore cul ministri pai slovens tal forest, fasint sostituî in chel ufici governatîf relatîf l’espert in materie di cuistions di comunitâts minoritariis, Boris Jesih, di Brigita Čokl (za segretarie di stât al ministeri de Sanitât).


text:
Fra lis nazions minorizadis che ogni an a partecipin al Liet Festival (il festival pes cjançons in lenghe minorizade) a ‘ndi è cualchidune che e à, inte sô culture musicâl, ancje cualchi strument tipic. La culture plui rapresentade di chest pont di viste e je chê des minorancis di riunde celtiche. Inte monede di un euro stampade inte Republiche irlandese si pues viodi par esempli une biele arpe celtiche. La arpe celtiche (clàrsach in gaelic scozês o cláirsach in gaelic irlandês) e je une arpe plui piçule di chê doprade inte musiche classiche, cence pedâi e cun cuardis di nylon o di carboni che si puedin sunâ ancje cui dêts, cence doprâ lis ongulis come che si è obleâts a fâ inte arpe classiche. Chest strument al jere doprât in Scozie, in Irlande, in Gales e in Bretagne. La arpe celtiche e à cognossût un periodi di grant sflandôr in Irlande fin al Sietcent. Dopo de muart di Turlough O’Carolan intal 1738 e je scomençade la decjadence. La riscuvierte de arpe celtiche e je scomençade inte seconde metât dal Nûfcent. Un musicist di ricuardâ inte riscuvierte de arpe celtiche e dal repertori tradizionâl al è il breton Alan Stivell.
IN GALLES_ Inte musiche celtiche galese e je doprade ancje la arpe triple galese, un strument pôc cognossût e une vore dificil di sunâ. Simpri de culture musicâl irlandese si à di ricuardâ il bouzuki irlandês, un strument simil ae ghitare, cun cuatri cuardis doplis.
PERCUSSIONS_ Par chel che al rivuarde lis percussions, il strument tradizionâl princip al è il bodhran, un tambûr di forme circolâr che al ven tignût in man e sunât cuntun piçul toc di len staronzât di dutis e dôs lis bandis, clamât tipper. Ancje chest strument al è stât riscuviert inte seconde metât dal Nûfcent in gracie dal gnûf interès viers de musiche irlandese e dal lavôr di grups tant che The Clancy Brothers o The Chieftains. Altris doi struments tipics de musiche celtiche irlandese di ricuardâ a son dal sigûr il tin whistle (feadóg o feadóg stáin par gaelic) e lis uilleann pipes. Il prin al è un flaut fat di late o di len e cuntune estension di dôs otavis. Al è forsit il strument di musiche irlandês plui cognossût e plui doprât, ancje al di fûr de musiche tradizionâl. Lis uilleann pipes invezit a son une sorte di baghe li che l’aiar nol ven furnît midiant de bocje dal sunadôr, come tes cuarnamusis scozesis par esempli, ma di un soflet picjât tor de vite.
HEVIA, DA LA GALIZIE_ Un strument de stesse famee des uilleann pipes e je la gaite galiziane, che in realtât i somee di plui a une classiche cuarnamuse. Un sunadôr di gaite che al à vût un grum di sucès ancje fûr dal marcjât de musiche folk al è José Ángel Hevia Velasco, plui cognossût semplicementri tant che Hevia. Un altri sunadôr di gaite, ma ancje di altris struments tradizionâi e antîcs, une vore cognossût al è il galizian Carlos Núñez. Un altri strument di ricuardâ e je la ghironde, un strument a cuardis doprât inte musiche tradizionâl di diviersis zonis de Europe e in particolâr inte Ocitanie. Un grup che al à intal sô organic la ghironde al è chel dai ocitans Lou Dalfin. La particolaritât di chest strument al è che il sun al ven produsût di une ruede che e ven in contat cu lis cuardis intant che e je metude in moviment dal sunadôr (e di chi al ven un altri dai nons dai strument, chel di viole a ruede).
IN SARDEGNE_ Un strument tipic de Sardegne a son invezit lis launeddas, un strument polifonic une vore antîc formât di trê cjanis di misure e di spessôr diferent che a finissin cu la cabitzina, dulà che il sunadôr al sofle. Il bas (basciu o tumbu) al è dât de cjane plui lungje che e fâs une uniche note continue, chê toniche che e da la intonazion a dut il strument. La seconde cjane (mancosa manna) e à la funzion di fâ lis notis di acompagnament. La tierce cjane (mancosedda) e ven doprade par produsi lis notis de melodie. Par sunâ lis launeddas si à di doprâ une tecniche particolâr di respirazion che e ven clamade respirazion circolâr che e permet di sunâ un strument a flât cence interuzions intal flus di aiar.
IN EUSKADI, ALBOKA E TXALAPARTA_Un altri strument che par jessi sunât al à bisugne de respirazion circolâr al è l’alboka, un clarinet dopli tipic de musiche dal Paîs Basc. Finìn chest piçul (e incomplet) viaç intal mont dai struments musicâi tipics simpri intal Paîs Basc, ricuardant il txalaparta, un strument une vore particolâr simil a un xilofon ma fat dut di len, che al ven sunât di dôs personis doprant cuatri bachets di len.
Matteo Fogale
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Search Results for: f hero sad movie feat a ae a ae a a ae a ae a ae a ae a a ae a ae a ae a a ae MP3 & MP4
Download lagu f hero sad movie feat a ae a ae a a ae a ae a ae a ae a a ae a ae a ae a a ae MP3 dapat kamu download secara gratis di Metrolagu. Untuk melihat detail lagu f hero sad movie feat a ae a ae a a ae a ae a ae a ae a a ae a ae a ae a a ae klik salah satu judul yang cocok, kemudian untuk link download f hero sad movie feat a ae a ae a a ae a ae a ae a ae a a ae a ae a ae a a ae ada di halaman berikutnya.
Sia - Alive
6 Years ago


text:
Lis vacjis e lis bandieris zalis cu la pale de Coldiretti a àn fat il zîr di Italie tes setemanis passadis. La manifestazion organizade par sensibilizâ la int sul pericul de invasion di lat forest a presits rots e je coventade par riclamâ la atenzion gjenerâl suntun setôr, chel dal arlevament, che in Regjon al continue a patî un grum. Par une volte, la Cjargne e je metude un tic miôr dal rest dal Friûl e a confermâlu al è un dai principâi arlevadôrs dal teritori, Claudio Peresson, che al gjestìs une aziende agricule a Darte e che al è il president de Latarie sociâl Val Bût di Sudri. “Il dât che al da subit la idee de situazion favorevule al è chel sul presit dal lat paiât al produtôr”, al spieghe. “Ca sù di noaltris o sin rivâts a garantî un presit base dongje dai 50 centesims al litri, cuant che invezit tal rest dal Friûl al ven paiât 35-36 centesims”. Cemût mai cussì tante diference? “Parcè che noaltris, in gracie de latarie che e je une cooperative, o rivìn a contignî lis spesis e a ricevi plui util che dopo al ven ripartît a ducj i socis. Un sisteme che al funzionave timp indaûr ancje cu lis Latariis Furlanis e che dopo al è saltât, cemût che o vin viodût, probabilmentri parcè che i arlevadôrs di là jù, sbaliant, si son fidâts di personis che di agriculture a capivin pôc o gran. Un tic ce che al è sucedût te Coopca: cuant che si devente masse grancj no si pues metisi in man di int che no à esperience manageriâl adate a competi cul marcjât”.
In dì di vuê, par fâ numars grancj, la latarie di Sudri e cjape il lat dai arlevadôrs di mieze Cjargne, di Paulâr a Tumieç, di Lauc a Mueç, e naturalmentri di dute la val de Bût ,di Darte a Paluce. A son 100 i cuintâi di lat che a vegnin messedâts in medie ogni dì, di chescj dome 20 a rivin dal comun di Darte dulà che e je la concentrazion plui gruesse di aziendis zootecnichis. A son cinc in dut, su 100 etars complessîfs, e “paradossalmentri – al fâs notâ Peresson – o vin plui vacjis di 40 agns fa cuant che invezit a jerin 150 arlevadôrs in dut il paîs.
Oltri a Sudri, chê altre grande latarie e je chê di Denemonç: ancje culì si tocjin i 100 cuintâi di lat in dì, discjamâts de Val dal Tiliment, dal Cjanâl di Guart e dal Cjanâl Pedarç. In dute la Cjargne a son cirche 200 i arlevadôrs in ativitât, che a molzin sù par jù 2.000 vacjis, e 40 malghis.
Al baste un paragon storic par fâ capî cemût che i timps a son cambiâts: “Cuarante agns fa – si impense Peresson – o vevin 20-30 mil vacjis in dut il teritori”. No si pues pensâ di tornâ a chei nivei, ancje parcè – e chi e rive la seconde sorprese – i numars dal setôr, daûr di chel che a disin i direts interessâts, a son stabii e juscj. La uniche criticitât e ven dal fat che la presince di arlevadôrs no je omogjenie: “Rispiet a une volte, a son comuns dulà che di vacjis no si ’nt viodin plui – al spieghe Peresson – e chest al devente un probleme pe cure e pe difese dal paisaç, cu la vegjetazion che e rive fin sot lis cjasis e il bosc che al glot i paîs. E fâs ben la presidente Serracchiani a pontâ sul recupar dai terens bandonâts, po dopo al volarès almancul une aziende in ogni comun”.
Altre cuistion, chê des stalis. Propit in chestis setemanis, la Comunitât di Mont e sta ultimant i bandots pes gnovis stalis di Sudri e di Preon, progjets pensâts adiriture 15 agns fa. “Come simpri, la politiche e rive masse tart”, si fâs notâ in Cjargne, e in dì di vuê la realizazion di chestis struturis no je plui prioritarie. “Se si vûl permeti al sisteme di continuâ a resisti – al siere Peresson – a coventin judâts chei che a fasin chest mistîr di une vite e che a stan cirint di tirâ sù i zovins. Ma par fâlu, al vûl garantît un redit fuart, se no un mulet al continuarà a cirî lavôr in fabriche, dulà che magari il sabide e la domenie no si lavore e si cjapin i stes bêçs”. ❚
David Zanirato
De mont une lezion pal arlevament di planure............
Lis vacjis e lis bandieris zalis cu la pale de Coldiretti a àn fat il zîr di Italie tes setemanis passadis. La manifestazion organizade par sensibilizâ la int sul pericul de invasion di lat forest a presits rots e je coventade par riclamâ la atenzion gjenerâl suntun setôr, chel dal arlevament, che in Regjon al continue a patî un grum. Par une volte, la Cjargne e je metude un tic miôr dal rest dal Friûl e a confermâlu al è un dai principâi arlevadôrs dal teritori, Claudio Peresson, che al gjestìs une aziende agricule a Darte e che al è il president de Latarie sociâl Val Bût di Sudri. “Il dât che al da subit la idee de situazion favorevule al è chel sul presit dal lat paiât al produtôr”, al spieghe. “Ca sù di noaltris o sin rivâts a garantî un presit base dongje dai 50 centesims al litri, cuant che invezit tal rest dal Friûl al ven paiât 35-36 centesims”. Cemût mai cussì tante diference? “Parcè che noaltris, in gracie de latarie che e je une cooperative, o rivìn a contignî lis spesis e a ricevi plui util che dopo al ven ripartît a ducj i socis. Un sisteme che al funzionave timp indaûr ancje cu lis Latariis Furlanis e che dopo al è saltât, cemût che o vin viodût, probabilmentri parcè che i arlevadôrs di là jù, sbaliant, si son fidâts di personis che di agriculture a capivin pôc o gran. Un tic ce che al è sucedût te Coopca: cuant che si devente masse grancj no si pues metisi in man di int che no à esperience manageriâl adate a competi cul marcjât”.


text:
Domenie ai 27 di Setembar si son fatis in Catalogne lis elezions pal Parlament de Comunitât, in pratiche lis elezions regjonâls.
A jerin clamâts a votâ 5 milions e mieç di citadins. Il vôt, previodût pal 2016, al è stât anticipât dal president catalan e leader nazionalist Artur Mas, dopo il dinei di Madrid di concedi il referendum su la indipendence.
E cussì, “un referendum su la indipendence” al è stât il sproc che e je stade condote la campagne eletorâl.
Forsit par cheste caraterizazion e je stade une grande incressite de afluence al vôt: ae fin ai bossui a son lâts il 77% di chei che a àn dirit. Plui 9% in paragon des elezions dal 2012: un record assolût.
RISULTÂTS_I indipendentiscj catalans a àn concuistât la maiorance assolude.
La liste Junts Pel Sì di Artur Mas e à vût 62 elets e il 39,7%, i radicâi separatiscj di Cup 10 elets e il 8,2%: insiemi a rivin al 47,9%, rivant duncje a la maiorance relative di vôts e concuistant 72 elets su 135 totâi. Daûr Junts Pel Sì al rive il partît moderât anti-sisteme Ciudadanos (25 elets e il 17,9%), contrari ae indipendence.
I indipendentiscj a varan la maiorance dai deputâts al Parlament regjonâl catalan, ma cence passâ il 50 par cent dai vôts no puedin fâsi fuarts di vê la maiorance assolude dai eletôrs de Catalogne. L’obietîf declarât di Artur Mas al è di fat la proclamazion di une declarazion unilaterâl di indipendence intal zîr di 18 mês, e il vôt al coventave a rinfuarçâ la sfide trate al guvier centrâl di Madrid.
PIÊS CHE LIS ELEZIONS DAL 2012_La stampe taliane e à dât grant risalt ae concuiste de maiorance assolude dai elets de bande dai partîts che a àn fat la sielte pe separazion de Spagne, ma e jere une maiorance a vevin za. Se o viodìn i risultâts cu lis elezions di prime, i partîts che a metin la autodeterminazion tra i prins ponts dal lôr program a àn 72 elets in confront dai 74 dal 2012 (-2) e i Unitariscj 63 a pet dai 61 dal 2012 (+2).
Insume, chel de indipendence al somee un ramondin che par vê plui podê e autonomie locâl. I numars de Catalogne a son imparagonabii cul Friûl, ma e podarès jessi une lezion ancje par nô. ❚
Redazion
I risultâts des elezions in Catalogne: ise vere indipendence?............
Domenie ai 27 di Setembar si son fatis in Catalogne lis elezions pal Parlament de Comunitât, in pratiche lis elezions regjonâls.


text:
Chi Stadi Friûl: la partide e je finide cu la vitorie de Emilie sul Friûl par 3-0. Il risultât al è stât disblocât de acuisizion de mulltiutility Amga de bande di Hera e la Emilie e à dopleât dopo cul afidament aes cooperativis rossis di Bologne (Consorzio Cooperative costruzioni, intune cuardade là che a comparissin ancje lis furlanis Icop e Pre-System, a morestâ il disapont dai locâi) dai lavôrs pe realizazion dal gnûf stadi Friûl. La scuadre di cjase e veve tentât di limitâ i dams cirint di parâ il rigôr de acuisizion di Latariis Furlanis de bande di Granarolo, che però e à segnât distès. A voaltris la linie.
Al sarès biel se il periodi che la economie furlane e je daûr a passâ si podès ridusi a une semplice croniche sportive di une durade ben definide. Invezit chi il nonantesim minût (e eventuâl recupar, al solit discrezionâl) al è ancjemò ben lontan, e intes partidis che si stan davuelzint a son in zûc ben plui che i trê ponts in classifiche. Chi, come minim, si zuisi une retrocession intune serie “cadete”, che di chê rimontâ al sarès pardabon tant dificil.
Parcè che in zûc a son, in tancj câs, setôrs strategjics. Dopo la energjie, al è il futûr di dute la filiere dal lat e dai siei derivâts a jessi metût in discussion, intal câs de vicende che e rivuarde lis Latariis Furlanis: in bal, no son dome i puescj di vore – ancje se une vore impuartants – dai dipendents direts dal Consorzi di Cjampfuarmit. In ritart – ben di là de zone Cesarini, in chest câs – l’intervent de Regjon, in cualsisedi maniere che e ledi a finî. Cussì come che masse a dilunc si è fat spietâ un plan regjonâl de energjie; cussì come che dome a peraulis si è lâts indevant a sostignî la situazion strategjiche de aree de Ausse Cuar, rivant ae fin a un comissariament che cence indicazions precisis e volontât di disvilup al riscje dome di fâ di maquillage par scuindi il vueit pneumatic di ideis e di progjets.
La atenzion focalizade su lis cifris eclatantis e à fat forsit pierdi di viste a tancj di lôr un altri grâf “flop” de Regjon, tant plui grâf stant che i siei efiets si son fats e si fasaran sintî ancjemò su lis Pmi regjonâls e su lis sachetis dai contribuents de Regjon. Il “vulnus” al è chel dal Mediocredito dal Fvj, che par chel e je previodude une ricapitalizazion di 100 milions in trê agns, par rivâ ae pate di belanç intal 2016 cuntun braç operatîf regjonâl cun operativitât infuartide. Cussì, almancul, a peraulis. La ricapitalizazion e je stade necessarie stant che a belanç 2013 il Mediocredito al mostre un “ros” di 60 milions. Ur è forsit scjampât a tancj di lôr che metât dal pês complessîf des soferencis de controlade regjonâl al derivi di operazions fatis fûr regjon, Venit in particolâr. Il 76% dai credits deteriorâts al rimonte al periodi 2006-2009 (president Flavio Pressacco, dal 2005 al 2008, e prins timps di presidence di Massimo Paniccia) e di chescj il 66%, vâl a dî duncje il 48% dal totâl, al risulte di operazions fatis a pro di impresis fûr regjon. Dibant fermâsi sul sens des sieltis strategjichis fatis chê volte, ma al è lecit domandâsi se il Mediocredito dal Fvj forsit nol varès vût di ocuâsi prin di dut di sostignî lis impresis locâls. Ancje di “stiçâlis” ai invistiments, se dal câs. Invezit si assist cussì ae dople burlade dai credits deteriorâts “made in Venit” (ma no dome) e duncje di risorsis regaladis fûr regjon e ae dibisugne di tornâ a meti man al tacuin “nostran” par tornâ a sestâ la barache. E stant che la Regjon e deten il 51,46% dal Mediocredito, plui di 50 milions de ricapitalizazion previodude ju varà di sostignî jê. Ven a stâi noaltris. Graciis.
Ma ben che e vegni la ricapitalizazion, se dopo però il Mediocredito al sarà pardabon in stât di supuartâ il disvilup des Pmi locâls. Locâls, no dal Venit o de Emilie, viodût l’aiar che al tire… Parcè che si sa che, se lis nestris impresis (e dut il teritori, viodêt ben…) no rivaran a jessi Pmi competitivis, la partide tra Emilie e Friûl – ma ancje chês tra cualsisedi altre regjon dal mont e Friûl – e va a pericul di finî cuntun capot inevitabil e retrocessions dopo retrocessions. Fintrimai ae ultime serie. Di là dal aiût dai tifôs.
Chi Friûl, a voaltris la linie. ❚
Linux
Une partide di balon pe nestre economie............
Chi Stadi Friûl: la partide e je finide cu la vitorie de Emilie sul Friûl par 3-0. Il risultât al è stât disblocât de acuisizion de mulltiutility Amga de bande di Hera e la Emilie e à dopleât dopo cul afidament aes cooperativis rossis di Bologne (Consorzio Cooperative costruzioni, intune cuardade là che a comparissin ancje lis furlanis Icop e Pre-System, a morestâ il disapont dai locâi) dai lavôrs pe realizazion dal gnûf stadi Friûl. La scuadre di cjase e veve tentât di limitâ i dams cirint di parâ il rigôr de acuisizion di Latariis Furlanis de bande di Granarolo, che però e à segnât distès. A voaltris la linie.


text:
Mandi, Bete!
Mandi nono! Sêstu vignût a cjatâmi?
O passavi di chi… ce fâstu cun chel scrin, âstu di piturâlu?
No, no, nono, lu met tal tinel!
Ma cemût? Lu metistu cussì? Cence comedâlu? Al è dut scrodeât!
Scrodeât?
Cjale chi la vernîs, dute scussade!
Ma nono! Al è fat a pueste cussì. Al è un mobil “shabby chic”!
Scia… ce?
“Shabby chic”. Al è un stîl che al va une vore di mode cumò.
Ma “chic” no volevial dî elegant? Cjale che cualchi peraule di inglês le sai ancje jo, eh.
“Chic” al è francês, nono.
Po ben, simpri robe foreste. E dut câs, chê robe chi no mi somee “chic” nancje un pôc.
Al è “chic” parcè che al fâs pensâ al stîl de mobilie des cjasis di campagne inglesis. Al è nassût cussì.
E jo no sai plui cemût dîti che no vin sigûr di fâsi insegnâ il stîl di chei altris, soredut dai inglês! Sâstu, no, che chei a metin il ketchup parsore dai spaghets?
Ma ce jentrial il mangjâ, cumò, nono?
Il mangjâ al jentre simpri, ninine mê! Che cu la panze plene di chê robe là, no si pues fâ la mode! Dut câs, chescj inglês no sono nancje bogns di comedâ un mobil cuant che al è scrodeât?
Tal ai dite, nono: al è il stîl cussì. I mobii a àn di someâ vecjos, doprâts.
Jo no rivi propite a capîus, voaltris. O lais ator cui bregons sbregâts, cul scjatùs tai cjavei…
“Shatush”, nono!
Bon, chê robe li che tu someis cu la tinte di cuatri mês prime. Ma jo no sai: o sês zovins e o lais daûr aes robis vecjis! Ma almancul, ju vendino a metât presit, chescj mobii “shabby chic”?
Eh, no, nono! Figurìnsi. A son di mode, duncje tu âs di paiâju!
Eh, figurìnsi, sì, se no cjatin il mût di gjavâti fûr bêçs. Dut câs, vuê o soi content, frute.
Parcè po, nono?
Parcè che o ai scuvierzût che o soi di mode! Tal cjast o ai une mobilie interie, dute “shabby chic”! Jo le clamavi scrodeade, ma nol impuarte, miôr cussì.
Bete di Spere
NO SON PERAULIS PAR VECJOS. Shabby chic............
Mandi, Bete!